text: [{"text_idx": "#000001", "text": "Endalig st\u00f8\u00f0a takast til orkuu\u0301tbyggingar eystan fyri F\u00f8royar i\u0301 2023"}, {"text_idx": "#000002", "text": "Framti\u0301\u00f0ar olju- og gassvirksemi\u00f0 i\u0301 bretska partinum av Nor\u00f0sjo\u0301num sleppur at standa si\u0301na roynd ti\u0301\u00f0liga i\u0301 hesum a\u0301rinum"}, {"text_idx": "#000003", "text": "I\u0301 morgin letur aftur 33. leitiu\u0301bjo\u0301\u00f0ingin eftir olju og gassi a\u0301 bretska landgrunninum. Ta\u0301 vita vit, hvussu sto\u0301rur a\u0301hugin er fyri at leita eftir olju og gassi eitt nu\u0301 eystan fyri F\u00f8royar, og hv\u00f8rji fel\u00f8g eru a\u0301huga\u00f0. Violettu \u00f8kini eru tey, sum s\u00f8kjast kann um, me\u00f0an tey gulu eru \u00f8ki, sum oljufel\u00f8g longu hava lagt seg a\u0301. Ho\u0301ast er bara er talan um bretskt \u00f8ki, so kann hetta fa\u0301a ty\u0301dning fyri F\u00f8royar eisini."}, {"text_idx": "#000004", "text": "Greining. Ta\u00f0 er ein o\u0301kend og tvi\u0301lig - ambivalent - st\u00f8\u00f0a, sum orkuvinnan i\u0301 Bretlandi fer inn i\u0301 i\u0301 hesum ny\u0301ggja a\u0301rinum. \u00d8\u00f0rumegin rudda sto\u0301ri eftirspurningurin eftir orku her m.a. eisini gassi og olju eins og h\u00f8gi orkupri\u0301surin slo\u0301\u00f0 fyri ny\u0301ggjum virksemi. Hinumegin togar ny\u0301ggjur orkuskattur og gr\u00f8na mo\u0301tst\u00f8\u00f0an tann \u00f8vugta vegin. Ta\u00f0 er ti\u0301 ein heldur o\u0301grei\u00f0 st\u00f8\u00f0a, sum bretska orkuvinnan er komin i\u0301, nu\u0301 eitt ny\u0301tt a\u0301r stendur fyri framman."}, {"text_idx": "#000005", "text": "Um somu ti\u0301\u00f0 sum bretska stjo\u0301rnin vil hava orkuvinnuna at gera i\u0301l\u00f8gur i\u0301 ikki bert varandi orku men eisini olju og gass, ti\u0301 landi\u00f0 vil gerast o\u0301heft at innfluttari orku u\u0301r Russlandi serliga, so er eisini mo\u0301tst\u00f8\u00f0a millum politikarar b\u00e6\u00f0i i\u0301 Onglandi og Skotlandi at leitast skal eftir olju og enn minni at u\u0301tbyggjast skulu longu funnar olju- og gasslei\u00f0ir. Ho\u0301ast hesa st\u00f8\u00f0u so hevur stjo\u0301rnin i\u0301 London to\u0301 gj\u00f8rt pu\u0301ra greitt, at olju- og gassvirksemi\u00f0 i\u0301 Nor\u00f0sjo\u0301num ikki bert skal halda fram men mennast og vi\u0301\u00f0kast."}, {"text_idx": "#000006", "text": "Hyggja vit eftir gongdini eystan fyri F\u00f8royar, so kunnu vit to\u0301 rokna vi\u00f0 fleiri hendingum, sum eisini kunnu fa\u0301a ty\u0301dning fyri framti\u0301\u00f0ar olju- og gassleiting vi\u00f0 F\u00f8royar."}, {"text_idx": "#000007", "text": "Leitiu\u0301tbjo\u0301\u00f0ing letur aftur i\u0301 morgin"}, {"text_idx": "#000008", "text": "Tann 12. januar letur 33. leitilu\u0301tbjo\u0301\u00f0ingin eftir olju og gassi i\u0301 Nor\u00f0sjo\u0301num og her eisini eystan fyri F\u00f8royar aftur. Sto\u0301rur spenningur er i\u0301 orkuheiminum, hvussu undirt\u00f8kan fer at ver\u00f0a fyri ny\u0301ggjari leiting, sum nu\u0301 hevur ligi\u00f0 i\u0301 dvala i\u0301 tvey a\u0301r."}, {"text_idx": "#000009", "text": "Ta\u00f0 var m.a. kri\u0301ggi\u00f0 i\u0301 Ukraina vi\u00f0 teimum avlei\u00f0ingum ta\u00f0 hev\u00f0i fyri orkuveiting og orkutrygdina i\u0301 Evropa, sum hev\u00f0i vi\u00f0 s\u00e6r, at bretska stjo\u0301rnin to\u0301k stig til at lata uppaftur fyri leiting eftir olju og gassi. Hetta fyri at kunna tryggja, at Bretland i\u0301 framti\u0301\u00f0ini kann gerast o\u0301heft at innfluttari olju og gassi m.a. u\u0301r Russlandi. Ho\u0301ast Bretland ikki longur er limur i\u0301 ES, so er hetta i\u0301 tra\u0301\u00f0 vi\u00f0 orkupolitikkin, sum skuldi koma i\u0301 gildi i\u0301 ES 1. januar, har gass og kjarnorka ver\u00f0a mett sum gr\u00f8n orka."}, {"text_idx": "#000010", "text": "Spurningurin er so, um ny\u0301ggi eykaskatturin a\u0301 serliga olju- og gassfel\u00f8g fer at hava vi\u00f0 s\u00e6r, at f\u00e6rri fel\u00f8g fara at s\u00f8kja um ny\u0301ggj leitiloyvi. Hetta ho\u0301ast partur av ny\u0301ggju skattaskipanini sleppur fel\u00f8gum undan eykaskattinum, har tey gera i\u0301l\u00f8gur i\u0301 ny\u0301tt virksemi so sum leiting og u\u0301tbyggingar."}, {"text_idx": "#000011", "text": "I\u0301 u\u0301tbjo\u0301\u00f0ingini, sum ver\u00f0ur latin aftur i\u0301 morgin, eru eisini fleiri \u00f8ki bo\u00f0in u\u0301t, sum liggja t\u00e6tt vi\u00f0 f\u00f8royska marki\u00f0. Um a\u0301hugi er fyri hesum kann ta\u00f0 m\u00f8guliga geva eitt tekin um, hv\u00f8rt orkufel\u00f8g vilja gera i\u0301l\u00f8gur i\u0301 hesum umra\u0301\u00f0inum sum heild, tvs. m\u00f8guliga eisini fara at hyggja eftir undirgrundini f\u00f8roysku megin marki\u00f0, ikki minst um sto\u0301ru u\u0301tbyggingarnar av Cambo og Rosebank keldunum vi\u00f0 marki\u00f0 fara av bakkastokki."}, {"text_idx": "#000012", "text": "Eitt er so leitingin. Anna\u00f0 eru u\u0301tbyggingar av olju- og gasslei\u00f0um, sum longu eru funnar. Her hava orkufel\u00f8gini Equinor og Itacha Energy longu bo\u00f0a\u00f0 fra\u0301, at tey ti\u0301\u00f0liga i\u0301 hesum a\u0301rinum fara at taka endaliga st\u00f8\u00f0u til u\u0301tbygging av teimum ba\u0301\u00f0um risakeldunum Rosebank og Cambo, sum liggja stutt fra\u0301 f\u00f8royska markinum. Aftrat hesum fara eisini BP og TotalEnergies at taka st\u00f8\u00f0u til enn tv\u00e6r u\u0301tbyggingar, nevniliga Clair South og Glendronach. So no\u0301gv stendur uppa\u0301 sp\u00e6l i\u0301 hesum partinum av Atlantsmo\u0301tinum n\u00e6rhendis F\u00f8royum."}, {"text_idx": "#000013", "text": "Cambo og Rosebank keldurnar eystan fyri f\u00f8royska marki\u00f0 skulu helst u\u0301tbyggjast vi\u00f0 framlei\u00f0sluskipi og palli umframt u\u0301tbu\u0301na\u00f0a og r\u00f8rlei\u00f0ing a\u0301 havbotninum til gass."}, {"text_idx": "#000014", "text": "Herfyri bo\u0301rust so ti\u0301\u00f0indi um, at umr\u00f8ddu oljufel\u00f8g hava skipa\u00f0 seg i\u0301 ein bo\u0301lk, sum skal arbei\u00f0a fram mo\u0301ti at elektrifisera allar u\u0301tbyggingarnar. Tvs. at t\u00e6r skulu rekast vi\u00f0 streymi antin u\u0301r landi ella fra\u0301 havvindmyllum. Hetta er eitt krav fra\u0301 bretsku myndugleikunum fyri at geva u\u0301tbyggingarloyvi."}, {"text_idx": "#000015", "text": "Elektrifisering er vor\u00f0i\u00f0 eitt av lyklaor\u00f0unum i\u0301 orkutilgondini kring allan Nor\u00f0sjo\u0301gvin og nu\u0301 eisini a\u0301 Atlantsmo\u0301tinum, sum er \u00f8ki\u00f0 milllum F\u00f8royar og Hetland. At bru\u0301ka gr\u00f8nan streym heldur enn gass til at reka pallar vi\u00f0 fer at minka munandi um CO2 u\u0301tla\u0301ti\u00f0. I\u0301 f\u00f8rum vi\u00f0 upp til 70%."}, {"text_idx": "#000016", "text": "Sto\u0301ru \u00e6tlaninar og i\u0301l\u00f8gurnar i\u0301 fleiri havvindmylnulundir b\u00e6\u00f0i eystan og vestan fyri Hetland hava alsto\u0301ran ty\u0301dning fyri hesa elektrifiserings\u00e6tlan, eins og framti\u0301\u00f0ar olju- og gassu\u0301tbyggingarnar fara at hava sto\u0301ran ty\u0301dning fyri framti\u0301\u00f0ar havvindorkuframlei\u00f0arar. I\u0300 vikuni fr\u00e6ttist, at norska Equinor hevur gj\u00f8rt avtalu vi\u00f0 veitarar at gera eitt framlei\u00f0sluskip kla\u0301rt til komandi framlei\u00f0slu a\u0301 Rosebank lei\u00f0ini eystan fyri F\u00f8royar."}, {"text_idx": "#000017", "text": "Komandi ma\u0301na\u00f0irnir fara ti\u0301 eftir \u00f8llum at d\u00f8ma at hava avgerandi ty\u0301dning fyri framti\u0301\u00f0ina hja\u0301 olju- og gassvinnuni i\u0301 \u00f8kinum vestan fyri Hetland. Her eru longu funnar olju- og gasslei\u00f0ir, sum teljast millum t\u00e6r st\u00f8rstu a\u0301 breska landgrunninum i\u0301 heila tiki\u00f0. Ti\u0301\u00f0in fer so at vi\u0301sa, hv\u00f8nn veg ta\u00f0 ber."}, {"text_idx": "#000018", "text": "Eitt av heimsins st\u00f8rstu oljufel\u00f8gum Shell, sum to\u0301k seg u\u0301r sto\u0301ru u\u0301tbyggingar\u00e6tlanini av Cambo i\u0301 fj\u00f8r, men sum framvegis eigur 30% av kelduni, hevur ny\u0301liga bo\u00f0a\u00f0 fra\u0301, at ta\u00f0 framvegis hyggur eftir u\u0301tbyggingarm\u00f8guleikum her."}, {"text_idx": "#000019", "text": "Nevndarforma\u00f0urin i\u0301 fyrist\u00f8\u00f0ufelagnum fyri Cambo, Ithaca Energy seg\u00f0i herfyri, at brikkarnir eru so sma\u0301tt vi\u00f0 at koma uppa\u0301 pla\u0301ss vi\u00f0vi\u0301kjandi u\u0301tbyggingini av Cambo. Ta\u00f0 kundi ljo\u0301\u00f0a\u00f0 sum Shell kortini ver\u00f0ur partur av eini u\u0301tbygging, og m\u00f8guleiki er so sja\u0301lvandi eisini fyri, at okkurt anna\u00f0 felag vil keypa seg inn i\u0301 loyvi\u00f0 t\u00e6tt vi\u00f0 f\u00f8royska marki\u00f0."}, {"text_idx": "#000020", "text": "Ho\u0301ast skotska stjo\u0301rnin i\u0301 Edinburgh vil seta fer\u00f0 a\u0301 ni\u00f0urra\u00f0festing av olju og gassi, liggur endaliga avger\u00f0in hja\u0301 bretsku stjo\u0301rnini i\u0301 London, og hon hevur gj\u00f8rt greitt, at olju- og gassvirksemi\u00f0 i\u0301 Nor\u00f0sjo\u0301num skal uppra\u00f0festast."}, {"text_idx": "#000021", "text": "O\u0301semja millum skotskar politikarar og vinnuna"}, {"text_idx": "#000022", "text": "Alt hetta hendir um somu ti\u0301\u00f0, sum sto\u0301r o\u0301semja hevur tiki\u00f0 seg upp millum olju- og gassvinnuna i\u0301 Skotlandi og skotsku stjo\u0301rnina, i\u00f0 ju\u0301st hevur lati\u00f0 kunngera eina ny\u0301ggja orkustrategi. Henda hevur sum endama\u0301l at skunda undir gr\u00f8na orkuskifti\u00f0 i\u0301 Skotlandi vi\u00f0 eitt nu\u0301 at ni\u00f0urra\u00f0festa olju- og gass fra\u0301 Nor\u00f0sjo\u0301num. Bretskir mi\u00f0lar gera no\u0301gv burtur u\u0301r ny\u0301ggja u\u0301tsp\u00e6linum fra\u0301 skotsku stjo\u0301rnini og vi\u0301sa m.a. a\u0301, at ta\u00f0 hevur til endama\u0301l heilt at ste\u00f0ga olju- og gassvirkseminum i\u0301 Nor\u00f0sjo\u0301num um 20 a\u0301r."}, {"text_idx": "#000023", "text": "Umbo\u00f0 fyri vinnuna eru sera o\u0301n\u00f8gd vi\u00f0 u\u0301tsp\u00e6li\u00f0 fra\u0301 skotsku SNP/gr\u00f8nu stjo\u0301rnini og siga, at hon er vi\u00f0 at taka grundarlagi\u00f0 undan vinnuni, sum telur 90.000 st\u00f8rv bara i\u0301 Skotlandi."}, {"text_idx": "#000024", "text": "Ein teirra, sum hevur funnist har\u00f0liga at skotsku stjo\u0301rnini og hennara olju- og gasspolitikki er kendi skotski vinnuli\u0301vsma\u00f0urin Sir Ian Wood, sum heldur stjo\u0301rnin er vi\u00f0 at undirgrava ein sto\u0301ran og ty\u0301\u00f0andi part av skotska vinnuli\u0301vinum, sum landi\u00f0 fer at hava sto\u0301ran t\u00f8rv a\u0301 i\u0301 framti\u0301\u00f0ini. Og at hetta eisini kann hava a\u0301lvarsligar avlei\u00f0ingar fyri orkutrygdina hja\u0301 \u00f8llum Bretlandi."}, {"text_idx": "#000025", "text": "A\u00f0rasta\u00f0ni i\u0301 vinnuni ver\u00f0ur isini ver\u00f0ur vi\u0301st a\u0301, at talan er bara um proklamatio\u0301nir fra\u0301 stjo\u0301rnini i\u0301 Skotlandi, ti\u0301 hon veit, at ta\u00f0 i\u0301 si\u0301\u00f0sta enda er stjo\u0301rnin i\u0301 London, sum hevur avgerandi or\u00f0i\u00f0 i\u0301 orkupolitikkinum, og ta\u00f0 er framvegis, at olju- og gassvirksemi\u00f0 i\u0301 Nor\u00f0sjo\u0301num skal mennast fyri at gera Bretland o\u0301heft at innfluttari orku eins og ta\u00f0 er avgerandi fyri sja\u0301lva orkutrygdina. Uppaftur onnur spyrja, hv\u00f8r skal gjalda fyri eina m\u00f8guliga loysing fra\u0301 Bretlandi, um eingin olju- og gassvinna er eftir."}, {"text_idx": "#000026", "text": "Umbo\u00f0 fyri skotsku stjo\u0301rnina siga harafturi\u0301mo\u0301ti, at skal Pari\u0301ssa\u0301ttma\u0301lin haldast, so er ney\u00f0ugt at ganga burtur fra\u0301 olju og gassi, og tess skjo\u0301tari ta\u00f0 ver\u00f0ur gj\u00f8rt, tess skjo\u0301tari f\u00e6st eisini gongd a\u0301 gr\u00f8na orkuskifti\u00f0. Hetta siga umbo\u00f0 fyri vinnuna er ikki r\u00e6tt, ti\u0301 ju\u0301st olju- og gassvinnan eru ein ty\u0301\u00f0andi leikari i\u0301 royndunum at fremja ta\u00f0 gr\u00f8na orkuskifti\u00f0."}, {"text_idx": "#000027", "text": "Umbo\u00f0 fyri meginfelagi\u00f0 hja\u0301 bretsku orkuvinnuni, Offshore Energies UK, Jenny Stanning, sigur samb\u00e6rt Energy Voice, at olja og gass hava og fara framvegis at hava alsto\u0301ran ty\u0301dning fyri orkuveitingina i\u0301 \u00f8llum Bretlandi. 79% av allari orkuny\u0301tsluni i\u0301 Skotlandi stavar fra\u0301 olju og gassi. Umlei\u00f0 24 mio\u0301. hu\u0301sarhald i\u0301 \u00f8llum Bretlandi, 85%, ver\u00f0a upphita\u00f0 vi\u00f0 gassi, og 42% av streymny\u0301tsluni stava fra\u0301 gassi. Aftrat hesum koyra 32 mio\u0301. akf\u00f8r vi\u00f0 bensini og diesel. Hesar sannroyndir vi\u0301sa, at Bretlandi fer at t\u00f8rva olju og gass i\u0301 fleiri ti\u0301ggjutals a\u0301r aftrat, sigur Stanning."}, {"text_idx": "#000028", "text": "Vinarliga broyt ti\u0301nar kennifi\u0301la - og privatli\u0301vsstillingar fyri at si\u0301ggja hetta innihald Stillingar av farsporum"}, {"text_idx": "#000030", "text": "Fo\u0301lkatingi\u00f0 vitjar SEV i\u0301 Hu\u0301sahaga"}, {"text_idx": "#000031", "text": "Manna\u00e6ttin lati\u00f0 upp porturini til helviti"}, {"text_idx": "#000033", "text": "Regin Mittu\u0301n ny\u0301ggjur fi\u0301ggjarstjo\u0301ri hja\u0301 Magn"}, {"text_idx": "#000034", "text": "Oljupri\u0301sur uppa\u0301 100 dollarar i\u0301 eygsjo\u0301n"}, {"text_idx": "#000035", "text": "Russland sendir oljutangaskip nor\u00f0ur um Sibiria"}, {"text_idx": "#000036", "text": "Byggja heimsins st\u00f8rstu vindmylnuh\u00f8ll i\u0301 Esbjerg"}, {"text_idx": "#000037", "text": "Bera o\u0301tta fyri ny\u0301ggjum gr\u00f8num brennievnum"}, {"text_idx": "#000042", "text": "Fyristing tel. 20 80 80 [email protected]"}]